২০০৬ সালে তিনি "টেক দ্য লিড" ছবিতে একজন বল নৃত্য শিক্ষকের ভূমিকায় অভিনয় করেন। একই বছরে তিনি তার দ্বিতীয় চলচ্চিত্র "এল কামিনো দে লস ইংলেস" পরিচালনা করেন। ২০০৬ সালের ১৪ অক্টোবর তিনি এলএ লাতিনো আন্তর্জাতিক চলচ্চিত্র উৎসব "গাবি" থেকে আজীবন সম্মাননা পুরস্কার লাভ করেন। ২০০৭ সালে তিনি "শ্রেক" ধারাবাহিকের তৃতীয় কিস্তি "শ্রেক দ্য থার্ড" ছবিতে পুনরায় পুস ইন বুটস চরিত্রের জন্য কণ্ঠ দেন। একই চরিত্রের জন্য তিনি ২০১০ সালের "শ্রেক ফরেভার আফটার" এবং ২০১১ সালের "পুস ইন বুটস" চলচ্চিত্রে কণ্ঠ দেন।

২০১১ সালে স্প্যানিশ পরিচালক পেদ্রো আলমোদোভারের পরিচালনায় বান্দেরাসের প্রত্যাবর্তন ঘটে রহস্য-থ্রিলার "দ্য স্কিন আই লিভ ইন" ছবিতে। আলমোদোভারের ছবিতে অভিনয় করেই বান্দেরাস আন্তর্জাতিক অঙ্গনে পরিচিতি লাভ করেন। ১৯৯০ সালে "টাই মি আপ! টাইম মি ডাউন!" ছবির পর তার দুজন একসাথে কাজ করে নি। "স্কিন আই লিভ ইন" তিনি তার হলিউডের ছবিতে অভিনয় করা "ল্যাটিন প্রেমিক" চরিত্রে অভিনয়ের ধাঁচ থেকে বেড়িয়ে আসেন এবং একজন প্লাস্টিক সার্জন হিসাবে অভিনয় করেন, যে তার মেয়ের ধর্ষণের পর প্রতিশোধ-পরায়ণ হয়ে ওঠে। অ্যাসোসিয়েটেড প্রেস অনুসারে এটি বান্দেরাসের সাম্প্রতিক সময়ে করার তার সবচেয়ে শক্তিশালী চরিত্র।

১৯৮২-১৯৯০: প্রারম্ভিক কর্মজীবন
ব্যক্তিগত জীবন
প্রারম্ভিক জীবন
২০০৬-বর্তমান